KOMISIJOS REGLAMENTAS (EB) Nr. 158/2007
2007 m. vasario 16 d.
iš dalies keičiantis Komisijos reglamentą (EB) Nr. 1358/2003 dėl Bendrijos oro uostų sąrašo
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. vasario 27 d. Europos Parlamento ir Tarybos reglamentą (EB) Nr. 437/2003 dėl statistinių ataskaitų apie keleivių, krovinių ir pašto vežimą oro transportu (1), ypač į jo 10 straipsnį,
kadangi:
(1)
Pagal Reglamento (EB) Nr. 437/2003 10 straipsnį, Komisija turi nustatyti šio reglamento priedų turinio specifikacijų suderinimo priemones.
(2)
Dėl oro transporto raidos būtina tikslinti Bendrijos oro uostų ir jų kategorijų sąrašą, pateikiamą Komisijos reglamento (EB) Nr. 1358/2003 (2) I priede, laikantis tame priede išdėstytų taisyklių.
(3)
Komisijos reglamentą (EB) Nr. 1358/2003 reikėtų atitinkamai iš dalies pakeisti.
(4)
Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 437/2003 3 straipsnio 2 ir 3 dalies tikslais Bendrijos oro uostų, išskyrus tuos, kuriuose retai vykdomi komerciniai pervežimai, sąrašas ir jų kategorijos, kaip išdėstyta Reglamento (EB) Nr. 1358/2003 I priede, su daliniais pakeitimais, padarytais Komisijos reglamento (EB) Nr. 546/2005 (3) II priedu, pakeičiamas šio reglamento I priedo sąrašu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 16 d.